— Канечне, работа з такiмі падлеткамі няпростая, яна была заўсёды сярод самых складаных і неабходных, — гаворыць мая суразмоўніца. — Цяпер нам прапанавана арганізаваць работу так, каб гэтыя дзеці без накіравання ў спецустановы атрымалі поўны набор паслуг на базе горада і каб мы арганiзавалi комплексную рэабiлiтацыю непаўна-летнiх, у якую ўключаны і наркалагічны дыспансер, і БРСМ, і іншыя зацікаўленыя структуры. На кожнага падлетка складаецца пярвiчная індывідуальная рэабiлiтацыйная праграма, якая ўключае кожную такую зацікаўленую арганізацыю. Я раблю дыягностыку і выяўляю праблемы падлетка, сустракаюся са спецыялістамі, якія яго ведаюць, з самім хлопцам ці дзяўчынай. Праблемы, як правіла, — гэта лішак вольнага часу, дрэнная кампанія, нізкая навучальнасць.